**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/13, 12.06.2017թ.

**Բողոք բերող անձ՝** «Մ-Թրեյդլայն» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** N «ԳԱԿ-ՇՀԱՊՁԲ-15/12-ՀՀ ՊՆ ՆՏԱԴ-ՇՀԱՊՁԲ-1/6» ծածկագրով շրջանակային համաձայնագրերի միջոցով գնումներ կատարելու ընթացակարգ / Էլեկտրատեխնիկայի, ռադիոտեխնիկայի և կենցաղային սարքավորումների ձեռքբերում

**Բողոքի պահանջը`**

Դադարեցնել գնման ընթացակարգի գնահատող հանձնաժողովի որոշումը՝ 2, 6, 11, 14, 18, 21, 25, 26, 29-ից 33-րդ, 35-ից 38-րդ, 41, 43, 47, 53, 54 և 57-րդ չափաբաժիններով ընկերության հայտը մերժելու մասին, դրանից բխող հետագա բոլոր որոշումները՝ այլ մասնակիցներին ընտրելու վերաբերյալ, ինչպես նաև կասեցնել պայմանագիր կնքելու մասին որոշումը՝ կիրառելով ժամանակավոր միջոց, կասեցնել ընթացակարգը և արգելել կնքել պայմանագիր նշված չափաբաժիններով՝ նախքան բողոքարկման գործընթացի ավարտը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: